Nicolás Laprovíttola

Nikolasas Laprovitola (Nicolás Laprovíttola Stolbizer, g. 1990 m. sausio 31 d.) – Argentinos krepšininkas, rungtyniaujantis įžaidėju.

Gimė Buenos Airių priemiestyje Morone. Motina – rankininkė, politikė, deputatė Margarita Štolbicer (Margarita Stolbizer).Laprovíttola, que mañana estará en Bahía, confirmó lo que pensaba hace tres años, La Nueva

Karjerą pradėjo Argentinos antrojo diviziono „Lanús“ klube, su kuriuo iškopė į aukščiausiąją lygą, o 2012–2013 m. padėjo atvesti į finalą. Vėliau rungtyniavo Brazilijoje, 2015 m. rugpjūtį sudarė metų kontraktą su Vilniaus „Lietuvos rytu“, tačiau prieš naujus metus kontraktas buvo nutrauktas, ir krepšininkas išvyko į Madrido „Estudiantes“.Laprovittola: „Atvykimas į Lietuvą buvo laikinas“, basketnews.lt 2016 m. pusmetį žaidė NBA, San Antonijaus „Spurs“ (rinko 3,3 taško, 1,6 rez. perdavimo per rungtynes vidurkį). Toliau N. Laprovitola dažnai keitė komandas – rungtyniavo „Baskonijoje“, „Zenite“, „Joventud“. 2019–2021 m. atstovavo Madrido „Real“, o 2021 m. perėjęs pas kertinius priešininkus – „Barseloną“ – tapo vienu komandos lyderių.„Barca“ ilgam susiejo ateitį su Laprovittola, basketnews.lt

Nikolasas Laprovitola su Argentinos rinktine dalyvavo daugelyje Amerikos krepšinio turnyrų, 2019 m. pasaulio čempionate, 2020 m. olimpinėse žaidynėse.Nicolás Laprovíttola , basketball-reference.com

 Laimėjimai 
 Pasaulio krepšinio čempionatas: sidabras – 2019 m.
 Pietų Amerikos krepšinio čempionatas: 2012 m., sidabras – 2014 m.
 Panamerikos žaidynės: 2019 m.
 FIBA Amerikos čempionatas: 2022 m., sidabras – 2015, 2017 m., bronza – 2013 m.
 Ispanijos krepšinio lyga: 2023 m.
 Ispanijos krepšinio taurė: 2020, 2022 m.
 Ispanijos krepšinio supertaurė: 2019, 2020 m.
 Ispanijos lygos MVP: 2019 m.
 FIBA tarpžemyninė taurė: 2014 m.
 Brazilijos krepšinio lyga: 2014, 2015 m.

 Šaltiniai 

Kategorija:Argentinos krepšininkai
Kategorija:Užsienio krepšininkai Lietuvos komandose